Public procurement notice: Contract Notice
Published: 2023-01-31
Buyer: Lolland Kommune
Country: DK
Contract type: Supplies
Procedure: Competitive dialogue
CPV classification: 34100000 | 34110000: Passenger cars | 50112000: Repair and maintenance services of cars
Submission deadline: 2023-03-07
Award criteria: The most economic tender

Technical requirements: Udbuddet har til formål at finde og indgå kontrakt med en samarbejdspartner vedrørende levering af Lolland Kommunes fremtidige transport af medarbejdere. Der ønskes en samarbejdspartner og en løsningsmodel med udpræget fleksibilitet i forhold til at tilpasse og optimere kommunens primære persontransport. Det er kommunens ønske at få udviklet og implementeret en langsigtet løsning, der løbende kan håndtere kommunens varierende behov, markedets konstante udvikling samt den grønne omstilling.
Lolland Kommune søger en samarbejdspartner, der råder over, eller har mulighed for at opbygge, en organisation, der kan håndtere opgaven, og som finder det attraktivt at indgå i partnerskabslignende samarbejde med Lolland Kommune.
Tilbudsgivernes organisation skal kunne håndtere den komplette opgave med Mobility as a Service (MaaS) for Lolland Kommune. Der skal ved ansøgning, fremsendes bl.a. referencer til dokumentation for, at de nødvendige kvalifikationer findes i leverandørens organisation.
Kommunen forestiller sig, at interesserede tilbudsgivere, enten har alle de nødvendige (herunder tekniske) kompetencer internt i organisationen eller, at tilbudsgiveren udgøres af en sammenslutning af økonomiske aktører, der i fællesskab og som helhed dækker alle de nødvendige kompetencer. Det er tilladt for både enkelte aktører og sammenslutninger at bruge underleverandører i forbindelse med opfyldelse af opgaven.
Det forventes at den endelige kontrakt vil indeholde mulighed for forlængelse. Eftersom det endelige udbudsmateriale endnu ikke er udarbejdet, kan dette dog ikke endeligt fastslås.
Såfremt mere end tre egnede ansøgere ønsker at deltage i processen, og lever op til de opstillede egnethedskrav, udvælges de 3 bedst egnede ansøgere på baggrund af en vurdering af hvilke ansøgere der har leveret de bedste og mest relevante referencer.
At leverandørens organisation har erfaring med udlevering/tilbagelevering af køretøjer til kunder. Her menes at leverandøren forsyner kunden med et køretøj, hvorefter leverandøren efter kundens brug, tilbagetager bilen. Eksempler kan være leasing, leje, udlån, mv.
At leverandøren er i stand til at levere service og vedligehold af de køretøjer der benyttes af kunden.
Med denne udbudsform medfølger en udvidet mulighed for dialog i løbet af udbudsprocessen, både omkring de formelle bestemmelser og omkring selve løsningsmodellerne. Der er tale om en procedureform, som anvendes i de tilfælde, hvor en ordregiver kan definere hvad de ønsker af resultat, men ikke er i stand til at definere, hvordan det pågældende resultat kan blive opnået.
I løbet af processen vil det derfor blive drøftet, hvilke muligheder samt begrænsninger, der er relevante i forhold til opfyldelse af kommunens behov. Og på baggrund af disse drøftelser, der foregår i strukturerede og individuelle dialogmøder med de prækvalificerede tilbudsgivere, vil udbudsmaterialet løbende blive udformet og en løsningsmodel identificeret.
Den endelige løsningsmodel skal således endeligt defineres og præciseres i samarbejde imellem tilbudsgiverne og Lolland Kommune.
Processen indledes med et fælles dialogmøde, derefter forventes afholdt 2-4 individuelle dialogmøder med de prækvalificerede leverandører. Efter afsluttede dialogmøder, vil Lolland Kommune udarbejde et udbudsmateriale med tilhørende tilbudsfase. Ansøgningsfrist: tirsdag d. 7. marts 2023 kl. 8.00. Indledende fællesmøde: d. 16. marts 2023. Indsendelse af leverandørens første beskrivelse: 11. april 2023. 1. individuelle møde: Uge 16
Præcise oplysninger om klagefrist(er): I henhold til LBK nr. 593 af 02.06.2016 om lov om Klagenævnet for Udbud gælder følgende klagefrister i relation til gennemførelse af udbud:
Klage over ikke at være prækvalificeret skal være indgivet til Klagenævnet for Udbud inden 20 kalenderdage
regnet fra dagen efter den dag, hvor ordregiveren har afsendt en underretning til de berørte ansøgere om, hvem